
Na temelju članka 114. stavak 5. Zakona o zaštiti i očuvanju kulturnih dobara (NN br. 69/99, 151/03. i 157/03) i članka 32. Statuta Grada Sinja («Službeni glasnik Grada Sinja» broj 11/01-pročišćeni tekst) Gradsko vijeće Grada Sinja na 33. sjednici održanoj dana 11. listopada 2004. donijelo je 

O D L U K A

visini spomeničke rente na području Grada Sinja

I OPĆE ODREDBE

Članak 1.

          Ovom odlukom  utvrđuju se uvjeti plaćanja spomeničke rente na području Grada Sinja, a osobito:

· obveznici plaćanja spomeničke rente,
· nepokretna kulturna dobra i kulturno povijesne cjeline u kojima se plaća spomenička renta kada se u njima obavljaju gospodarske djelatnosti,

· visina spomeničke rente u nepokretnim kulturnim dobrima i kulturno-povijesnim cjelinama,

· način plaćanja spomeničke rente

II OBVEZNICI PLAĆANJA SPOMENIČKE RENTE 

Članak 2.

          Obveznici plaćanja spomeničke rente su fizičke i pravne osobe koje su obveznici plaćanja poreza na dohodak ili poreza na dobit, a  koji obavljaju gospodarsku djelatnost u nepokretnom kulturnom dobru ili na području kulturno-povijesne cjeline iz članka 3. ove Odluke.

III KULTURNO-POVIJESNE CJELINE I NEPOKRETNA KULTURNA DOBRA

Članak  3.

          Na području Grada Sinja plaća se spomenička renta za obavljanje gospodarske djelatnosti na području stare povijesne jezgre, u granicama sukladno rješenju Ministarstva kulture RH kojim se istom utvrđuje svojstvo kulturno-povijesne cjeline, kao i za obavljanje gospodarske djelatnosti u objektima na ostalom području grada Sinja kojima je rješenjem Ministarstva kulture RH utvrđeno svojstvo nepokretnog kulturnog dobra, i to prema izvodu iz registra kulturnih dobara ministarstva kulture.

Članak 4.

Visina spomeničke rente obračunava se po četvornom metru korisne površine poslovnog prostora koji se nalazi u nepokretnom kulturnom dobru ili na području kulturno-povijesne cjeline pobliže određeno u članku 3. ove Odluke . 

Područje Grada Sinja čini jednu zonu u kojoj se plaća spomenička renta .

Visina spomeničke rente po m2 korisne površine u mjesečnom iznosu određuje se u visini 3 kune za sve djelatnosti.

V NAČIN PLAĆANJA SPOMENIČKE RENTE

Članak 5.

 Spomenička renta plaća se u godišnjem iznosu prema rješenju upravnog odjela za društvene djelatnosti Grada Sinja.

Obveznik plaćanja spomeničke rente dužan je istu platiti u roku od 15 dana od dana primitka rješenja.

O žalbi na rješenje iz stavka 1. ovog članka odlučuje ovlašteni upravni odjel Splitsko dalmatinske županije. 

VI   ZAVRŠNE ODREDBE

Članak 6.

Ova Odluka stupa na snagu osmog dana od dana objave u «Službenom glasniku Grada Sinja» .

